Дамян Дамянов
Хубав си, животецо мой

chitanka.info

Хубав си, животецо мой, бял си ми,

Сив и чер, какъв ли — не знам…

Ах, на „черната“ как да те дам?

Как, кажи? Дъха ми цял вземи!

Но — дъха, а не духа! Без дух, нали

Живият е мъртъв, камо ли

Мъртвият… Живот ми измоли

От смъртта, животе, който дал си ми

На кантар хем благо, хем пелин!

Ощечко ми дай от тях! Амин.

Хубав си ми, дяволо чер! Бял си ми.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.